
       Αθήνα  24  Φεβρουαρίου   2012 

Προς


τις Εταιρείες Ορκωτών  Ελεγκτών 
[Με την παράκληση να ενημερώσετε σχετικά

 τους Ορκωτούς Ελεγκτές Λογιστές σας]
Θέμα: Υπόδειγμα έκθεσης ευρημάτων προσυμφωνημένων διαδικασιών αναφορικά με τα στοιχεία της Εταιρείας ΧΧΧ που αφορούν στο ύψος των ασφαλίστρων ανά κλάδο ασφάλισης ζωής του 20Χ1. 
Σε εκτέλεση της υπ' αριθμ. ΣΤ΄74/14β/22.2.2012 απόφασης του Εποπτικού Συμβουλίου, σας διαβιβάζουμε το Υπόδειγμα Έκθεσης ευρημάτων προσυμφωνημένων διαδικασιών αναφορικά με τα στοιχεία της Εταιρείας ΧΧΧ που αφορούν στο ύψος των ασφαλίστρων ανά κλάδο ασφάλισης ζωής του 20Χ1.
Ο ΠΡΟΕΔΡΟΣ

ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ

ΧΑΡΙΛΑΟΣ Π. ΑΛΑΜΑΝΟΣ

Ορκωτός Ελεγκτής Λογιστής

Συνημμ: 1
Κοινοποίηση: 

(  Υπηρεσία Μητρώου του Σ.Ο.Ε.Λ. 

«Έκθεση  ευρημάτων από τη διενέργεια προσυμφωνημένων διαδικασιών αναφορικά με τα στοιχεία της  Εταιρείας XXX που αφορούν στο ύψος των ασφαλίστρων ανά κλάδο ασφάλισης ζωής του 20Χ1, στο ποσό των εισφορών που αντιστοιχούν, καθώς και στο ποσό που αποδόθηκε στο Εγγυητικό Κεφάλαιο Ζωής για τη διαχειριστική περίοδο από 1η Ιανουαρίου έως 31η Δεκεμβρίου 20Χ1.

Προς το Διοικητικό Συμβούλιο της

Εταιρείας ΧΧΧ

(για κοινοποίηση στο Εγγυητικό Κεφάλαιο Ζωής)

Αξιότιμοι κύριοι

Διενεργήσαμε τις διαδικασίες που συμφωνήθηκαν μαζί σας, με την από _____ (ημερομηνία) επιστολή ανάθεσης έργου,  όπως απαιτείται από την υπ’ αριθμόν 2636/24.11.2010 Πράξη του Διοικητή της Τράπεζας της Ελλάδος,  σχετικά με τα στοιχεία της  Εταιρείας ΧΧΧ (εφεξής η «Εταιρεία») που αφορούν στο ύψος των ασφαλίστρων ανά κλάδο ασφάλισης ζωής του έτους 20Χ1, στο ποσό των εισφορών που αντιστοιχούν, καθώς και στο αποδοθέν ποσό στο Εγγυητικό Κεφάλαιο Ζωής για τη διαχειριστική περίοδο από 1η Ιανουαρίου έως 31η Δεκεμβρίου 20Χ1, όπως  απεικονίζονται  στο συνημμένο συγκεντρωτικό πίνακα αναφοράς προς το Εγγυητικό Κεφάλαιο Ζωής (εφεξής ο «Πίνακας») που συντάχθηκε από τη διοίκηση της Εταιρείας. 
Η διοίκηση της Εταιρείας έχει την ευθύνη για τη σύνταξη και την εύλογη παρουσίαση του ανωτέρω Πίνακα και την ακριβή απόδοση του ποσού της εισφοράς προς το  Εγγυητικό Κεφάλαιο Ζωής. Αναλάβαμε και διενεργήσαμε το έργο αυτό σύμφωνα με το  Διεθνές Πρότυπο Συναφών Υπηρεσιών 4400 «Αναθέσεις  για την Εκτέλεση Προσυμφωνημένων Διαδικασιών Αναφορικά με Χρηματοοικονομική Πληροφόρηση». Δική μας ευθύνη είναι να διενεργήσουμε τις κατωτέρω προσυμφωνημένες διαδικασίες και να σας γνωστοποιήσουμε τα ευρήματά μας.

Διαδικασίες που διενεργήθηκαν

Συγκεκριμένα οι διαδικασίες που διενεργήσαμε συνοψίζονται ως εξής:

1 Προβήκαμε σε συμφωνία του ύψους των ασφαλίστρων ανα κλάδο ασφάλισης ζωής  που απορρέουν από τα ασφαλιστήρια συμβόλαια της Εταιρείας της περιόδου από 1η Ιανουαρίου έως 31η Δεκεμβρίου 20Χ1 που απεικονίζονται στο συνημμένο Πίνακα προς γνωστοποίηση στο Εγγυητικό Κεφάλαιο Ζωής με τα στοιχεία της Εταιρείας, όπως αυτά προκύπτουν από τις χρησιμοποιούμενες ηλεκτρονικές εφαρμογές παρακολούθησής τους, προκειμένου να διαπιστώσουμε την ορθή μεταφορά των στοιχείων αυτών από τα στοιχεία της Εταιρείας στον προς υποβολή στο Εγγυητικό Κεφάλαιο Ζωής Πίνακα.
2 Επαληθεύσαμε τη συμφωνία του ποσού των εισφορών που αναλογεί στο ύψος των ασφαλίστρων ανά κλάδο ασφάλισης ζωής που απεικονίζεται στον συνημμένο Πίνακα, με τα προβλεπόμενα από την προαναφερθείσα Πράξη του Διοικητή της Τράπεζας της Ελλάδος .
3 Συμφωνήσαμε το ποσό που αποδόθηκε στο Εγγυητικό Κεφάλαιο Ζωής, και απεικονίζεται στο συνημμένο Πίνακα, με τα αντίστοιχα τραπεζικά καταθετήρια έγγραφα. 
Ευρήματα

Από τη διενέργεια των προαναφερόμενων διαδικασιών διαπιστώσαμε τα εξής:

· Το ύψος των ασφαλίστρων ανα κλάδο ασφάλισης ζωής που απορρέουν από τα ασφαλιστήρια συμβόλαια της Εταιρείας της περιόδου από 1η Ιανουαρίου έως 31η Δεκεμβρίου 20Χ1 και απεικονίζονται στο συνημμένο Πίνακα προς γνωστοποίηση στο Εγγυητικό Κεφάλαιο Ζωής, συμφωνούν με τα στοιχεία της Εταιρείας, όπως αυτά προκύπτουν από τις χρησιμοποιούμενες ηλεκτρονικές εφαρμογές παρακολούθησής τους.
· Το ποσό των εισφορών, που αναλογεί στο ύψος των ασφαλίστρων ανά κλάδο ασφάλισης ζωής όπως απεικονίζεται στον συνημμένο Πίνακα, συμφωνεί με όσα ορίζονται στην υπ’ αριθμόν 2636/24.11.2010 Πράξη του Διοικητή της Τράπεζας της Ελλάδος.
· Τα ποσά που αποδόθηκαν στο Εγγυητικό Κεφάλαιο Ζωής για την περίοδο από 1η Ιανουαρίου έως 31η Δεκεμβρίου 20Χ1 είναι σύμφωνα με τα αντίστοιχα τραπεζικά καταθετήρια έγγραφα και ανέρχονται συνολικά στο ποσό € _____ , που απεικονίζεται στο συνημμένο Πίνακα.
Δεδομένου ότι η διενέργεια των προαναφερόμενων διαδικασιών δεν αποτελεί έλεγχο ή επισκόπηση σύμφωνα με τα Διεθνή Πρότυπα Ελέγχου ή τα Διεθνή Πρότυπα Ανάθεσης Εργασιών Επισκόπησης δεν εκφράζουμε οποιαδήποτε διαβεβαίωση πέραν των όσων αναφέρουμε ανωτέρω. 

Αν είχαμε διενεργήσει επιπρόσθετες διαδικασίες ή αν είχαμε διενεργήσει έλεγχο ή επισκόπηση σύμφωνα με τα Διεθνή Πρότυπα Ελέγχου ή τα Διεθνή Πρότυπα Ανάθεσης Εργασιών Επισκόπησης, ενδεχομένως να είχαν υποπέσει στην αντίληψή μας άλλα θέματα, τα οποία θα σας γνωστοποιούσαμε. 

Περιορισμός Χρήσης

Η Έκθεσή μας συντάχθηκε αποκλειστικά για το σκοπό που αναφέρεται στην πρώτη παράγραφο της παρούσας και δεν επεκτείνεται στις οικονομικές καταστάσεις της Εταιρείας στο σύνολό τους.  Ως εκ τούτου η Έκθεση αυτή απευθύνεται αποκλειστικά προς το Διοικητικό Συμβούλιο της Εταιρείας, στα πλαίσια της τήρησης των υποχρεώσεών της προς το Εγγυητικό Κεφάλαιο Ζωής και δεν επιτρέπεται να χρησιμοποιηθεί για οποιοδήποτε άλλο σκοπό ή να διανεμηθεί σε τρίτους, εκτός από την κοινοποίησή της προς το Εγγυητικό Κεφάλαιο Ζωής.  

